Ghea Indrawari

Ghea Indrawari (lahir 10 Mac 1998) ialah seorang penyanyi-penulis lagu, pelakon, dan pengacara Indonesia. Ghea merupakan pemenang tempat kelima dalam rancangan pencarian bakat menyanyi, Indonesian Idol musim kesembilan yang ditayangkan di RCTI pada tahun 2018. Selepas tamat daripada Indonesian Idol, beliau menyertai syarikat rakaman Hits Records dan melancarkan single sulungnya yang bertajuk "Rinduku" pada 31 Ogos 2018.

Ghea memperoleh kejayaan besar dalam bidang muzik selepas melancarkan single kesebelasnya, "Jiwa yang Bersedih" pada 2023 yang mana ia berjaya menduduki tangga teratas carta mingguan Indonesia Songs yang disusun oleh Billboard selama 8 minggu berturut-turut.

 Kehidupan awal dan pendidikan 
Ghea dilahirkan pada 10 Mac 1998 di Singkawang, Kalimantan Barat. Ghea merupakan anak sulung daripada dua orang adik-beradik. Ibunya bernama Endang Winarni. Beliau mempunyai seorang adik lelaki bernama Rezza Rahmawan yang berusia 11 tahun lebih muda.

Kedua-dua ibu bapanya berpisah sejak Ghea berada di bangku sekolah rendah. Sejak kecil, beliau tinggal bersama adik dan ibunya di Jalan Kacang, Gang Melur II, RT 10 RW 4 Kelurahan Jawa, Kecamatan Singkawang Tengah, Singkawang. Ghea dibesarkan dalam sebuah keluarga Muslim.

Bakat nyanyian Ghea merupakan bakat yang diwarisi daripada datuk/neneknya. Ghea gemar menyanyi sejak kecil. Pada usia dua tahun, beliau sudah boleh menyanyi karaoke. Pada usia tersebut, Ghea sudah mahir menghafal nada sesebuah lagu. Walau bagaimanapun, beliau tidak pernah mengasah bakat muziknya melalui kelas muzik, sebaliknya hanya belajar vokal secara otodidak. Ibunya sebaliknya menghantar Ghea ke kelas renang kerana lebih suka jika Ghea mendalami bidang sukan. Ibunya menganggap bakat nyanyian Ghea hanyalah sekadar hobi, malah pada ketika itu semasa di sekolah rendah, bakat nyanyian Ghea belum begitu kelihatan.

Apabila melangkah ke peringkat sekolah menengah, guru muziknya menyedari Ghea mempunyai bakat besar dalam bidang muzik. Akhirnya, beliau dibimbing secara langsung oleh guru seni muziknya di SMA, Dedy Ridiansyah untuk memperdalamkan bakat muziknya. Ghea diberikan pelbagai pendedahan tentang muzik dan diajak mempraktikkannya secara langsung di lapangan dengan menyanyi di acara perkahwinan dan kedai kopi. Ghea mula dididik dalam seni muzik secara profesional bermula daripada notasi balok, teknik nyanyian sehinggalah bermain alat muzik. Ghea juga pernah menjadi vokalis bersama gurunya dalam kumpulan muzik Liquid Band.

Ghea mendapat pendidikan di SD Pertiwi Kota Pontianak, SMP Negeri 3 Kota Singkawang, SMA Negeri 3 Singkawang, dan menyambung pengajian dalam bidang Pendidikan Seni Muzik di Universitas Negeri Yogyakarta (2015—2023).

 Kerjaya 

 2016: Rising Star Indonesia 
Pada tahun 2016, Ghea menyertai rancangan pencarian bakat menyanyi Rising Star Indonesia musim kedua yang ditayangkan di stesen televisyen RCTI. Pada peringkat uji bakat, beliau membawakan lagu "Cheap Thrills" yang dipopularkan oleh Sia dan berjaya mendapat empat "Ya" daripada juri serta melayakkan diri ke peringkat seterusnya. Di peringkat "Live Audition", Ghea membawakan lagu "Lush Life" yang dipopularkan oleh Zara Larsson dan mendapat peratusan undian sebanyak 60% yang menyebabkan beliau tersingkir kerana peratusan undian kurang daripada 70%.

+Penampilan di Rising Star IndonesiaEpisodTarikhLagu dan penyanyi asalKeputusanPeringkat Room Audition19 Disember 2016"Cheap Thrills" — Sia4 "Ya", daripada pakar (Lulus)Peringkat Live Audition26 Disember 2016"Lush Life" — Zara Larsson60% (Tersingkir)

 2018: Indonesian Idol dan debut single 
Pada tahun 2018, Ghea menyertai rancangan pencarian bakat Indonesian Idol musim kesembilan. Dalam peringkat uji bakat, Ghea membawakan lagu "Issues" yang dipopularkan oleh Julia Michaels. Beliau berjaya mendapat tiket emas dan melayakkan diri ke peringkat seterusnya. Sejak menyertai rancangan ini, Ghea mempunyai kelab peminat rasmi yang diberi nama "Ghealways".

Setelah lulus dari tahap uji bakat dan melalui proses persaingan, Ghea tersingkir pada 19 Mac 2018 dalam peringkat Spekta 5 besar. Sebagai bekas finalis, secara automatik beliau diuruskan oleh syarikat pengurusan artis milik MNC Group, Star Media Nusantara serta menyertai syarikat rakaman milik Star Media Nusantara, iaitu Hits Records.

Selepas tamat daripada Indonesian Idol, Ghea melancarkan debut single dengan tajuk "Rinduku" pada 31 Ogos 2018. Ghea turut menyumbang dalam penulisan lirik lagu bersama Febrian Nindyo dan Ezra Mandira yang disiapkan dalam masa beberapa jam sahaja. Lirik tersebut dipadukan dengan muzik khas era 80-an dan 90-an. Dari segi muzik, Ghea menyatakan ia disesuaikan dengan karakter vokalnya yang sedikit serak. Lagu "Rinduku" mendapat inspirasi daripada pengalaman peribadi Ghea yang sering merindui cerita orang-orang di sekelilingnya.

Bersempena dengan pelancaran video muzik debut singlenya, Ghea juga melancarkan siri web bertajuk sama sebanyak 3 episod di saluran YouTube peribadinya. Siri web ini merupakan debut lakonan Ghea, di mana beliau memegang watak utama sebagai Rindu dan berlakon bersama Glenn Samuel dan Diza Refengga.

 2023–2024: Kejayaan besar muzik dan debut album 
Setelah melancarkan sepuluh single sepanjang kerjaya muziknya, Ghea melancarkan single kesebelasnya dengan tajuk "Jiwa yang Bersedih" pada 19 Mei 2023, namun membawa konsep yang berbeza daripada lagu-lagu sebelumnya. Dari segi penulisan lirik, "Jiwa yang Bersedih" mengisahkan tentang perjalanan seseorang dalam mengharungi kehidupan yang sedang mengalami fasa titik terendah, berbeza dengan single-single sebelumnya yang bertemakan percintaan. Dari segi susunan muzik, Ghea melakukan perubahan besar, kerana biasanya menggunakan music sequencer, namun dalam lagu ini ia didominasi oleh gitar akustik.

Pada 14 Ogos 2023, "Jiwa yang Bersedih" menduduki posisi "Lagu Teratas di Carta Spotify Indonesia (Nasional)" dengan jumlah penstriman lebih daripada 38 juta kali. Pencapaian ini diteruskan dengan single tersebut yang turut memuncaki carta mingguan Indonesia Songs yang disusun oleh Billboard pada 19 Ogos 2023. Pada awal September 2023, "Jiwa yang Bersedih" mengumpul lebih daripada 50 juta penstriman di Spotify—menjadikannya lagu pertama Ghea yang mencapai angka tersebut. Pada bulan yang sama, Ghea terpilih sebagai Duta Spotify EQUAL.

Pada 15 September 2023, Ghea melancarkan single kedua belasnya dengan tajuk "Masa Mudaku Habis", yang menggambarkan kerinduan Ghea terhadap zaman sekolah menengah. Single tersebut mengisahkan tentang seseorang yang mengenang masa mudanya yang tanpa beban dan penuh keseronokan. Selepas Ghea melancarkan lagu tersebut, sebagai Duta Spotify EQUAL, pada 20 September 2023, wajah Ghea terpampang di papan iklan digital Times Square di Bandar Raya New York, Amerika Syarikat. Pada 30 November 2023, Ghea berjaya memenangi anugerah Spotify Wrapped Live bagi kategori Top EQUAL Artist of the Year. Pada 7 Disember 2023, Ghea berjaya memenangi anugerah Indonesian Music Awards bagi kategori Songwriter of the Year untuk lagu "Jiwa Yang Bersedih". Selain itu, lagu "Jiwa Yang Bersedih" juga digunakan dalam filem Gampang Cuan (2023).

Pada 10 Mac 2024, bersempena dengan ulang tahun Ghea ke-26, Ghea melancarkan album sulungnya, iaitu "Berdamai", yang juga didominasi oleh gitar akustik, bersama-sama dengan single ketiga belasnya, iaitu "Terima Kasih Sudah Bertahan". Pada 25 April 2024, "Teramini" daripada album ini diangkat menjadi single keempat belasnya secara keseluruhan dan single kedua daripada album ini. "Terima Kasih Sudah Bertahan" digunakan dalam filem Home Sweet Loan, manakala "Teramini" digunakan dalam filem Laut Tengah (kedua-duanya ditayangkan pada 2024).

Pada 27 September 2024, Ghea melancarkan single "Setengah Mati" untuk lagu tema filem Bila Esok Ibu Tiada yang turut ditayangkan pada 2024.

 Diskografi 
 Album kompilasi 
TajukButiran albumMusikini Super Hits Dilancarkan: 27 Ogos 2019
 Label: Jagonya Musik & Sport Indonesia
 Format: CDJourney of Love Dilancarkan: 25 Februari 2022
 Label: Hits Records
 Format: Muat turun digital

 Album studio 
TajukButiran albumBerdamai Dilancarkan: 10 Mac 2024
 Label: Hits Records
 Format: Muat turun digital

 Single 
+Sebagai penyanyi utama Tajuk Tahun Kedudukan tertinggi Album  IDN Songs"Rinduku"2018rowspan="2" rowspan="2" "Kurelakan"2019"Janji" (bersama Lyla)28Musikini Super Hits"Rasa Cinta Ini"2020—rowspan="3" "Bucket List" (bersama Boy William)2021rowspan="4" "Bucket List (Versi Korea)" (bersama Boy William)"Kamu Anggap Apa"Journey of Love"Purple Raincoat" (bersama Reza Darmawangsa)2022rowspan="3""Berjalan Meninggalkanmu"—"Bukan Kamu" (bersama Fatin Shidqia)—"Jiwa yang Bersedih"20231Berdamai"Masa Mudaku Habis"—"Terima Kasih Sudah Bertahan"2024"Teramini""Setengah Mati"OST. Bila Esok Ibu Tiada"Apa Itu Konsep Bahagia?"2025 rowspan="2" "Melangitkanmu""Dendam Malam Kelam"OST. Dendam Malam Kelam "—" menunjukkan pelancaran yang tidak memasuki carta atau tidak dilancarkan di wilayah tersebut. "*" menunjukkan bahawa carta lagu tidak wujud pada masa pelancaran.

 Kredit penulisan lagu 
 "Temu Bahagia" — Nashwa Zahira (2024)

 Filemografi 
 Filem 
TahunTajukWatakCatatan2022Nagih Janji CintaTiara2025Zanna: Whisper of Volcano IsleDindaSuara

 Siri web 
TahunTajukWatakCatatan2018RindukuRindu2021Sumber Rezeki the SeriesMelati7 episod2022SerpihanRachel

 Rancangan televisyen 
TahunTajukWatakCatatan2019BreakoutPengacara2021—2022International Music Mix2022—2023The Singing Bee IndonesiaPenyanyi2023Breakout Goes to SchoolPengacaraHealing TravelPengacara jemputan

 Video muzik 
 "You Don't Have to Go" — Citra Scholastika (2018)
 "Satu-satunya" — HIVI! (2018)
 "Lantas" — Juicy Luicy (2020)

 Anugerah dan pencalonan 
TahunAnugerahKategoriCalonKeputusan2021Anugerah Musik IndonesiaDuo/Kumpulan/Kumpulan Vokal/Kolaborasi Soul/R&B Terbaik"Bucketlist" (menampilkan Boy William)2023Spotify Wrapped LiveTop EQUAL Artist of the Year—rowspan="3"  Indonesian Music Awards Songwriter of the Year"Jiwa yang Bersedih"  Indonesian #Trending Awards Trending Song of the Year2024 SCTV Music Awards Lagu Pop Paling Ngetop rowspan="2"  Anugerah Televisyen Asia Most Popular Solo Female Performers— YouTube Music Academy Pop Music Video of The Year "Jiwa yang Bersedih"   2025 Indonesian Music Awards  Nada Sambung Peribadi Terbaik "Teramini" 

 Catatan 

 Rujukan 

 Pautan luar 





Kategori:Penyanyi wanita Indonesia
Kategori:Peserta Indonesian Idol
Kategori:Pelakon wanita Indonesia
Kategori:Alumni Universitas Negeri Yogyakarta
Kategori:Tokoh dari Kalimantan Barat
Kategori:Tokoh dari Singkawang